**ԱՄՓՈՓԱԹԵՐԹ**

**«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 4-Ի N 885-Ն և ՀՀ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2206-Ն ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| ՀՀ ֆինանսների նախարարություն | 24.02.2021թ. | |
| N 01/29/2609-2021 | |
| 1.Պետության կողմից քննարկվող երաշխավորության տրամադրումը նպատակաուղղված է կառավարելու Վարկատուի՝ Կառուցապատողի հետ կապված ռիսկերը (քանի որ կառուցապատողին ընտրում է Պետությունը և ոչ թե Վարկատուն), որոնք, ըստ էության, դադարում են գոյություն ունենալ հիմնական պայմանագրի կնքումից հետո (երբ համալիրները հանձնվում են շահագործման). մինչդեռ Վարկատուի՝ Վարկառուի հետ կապված ռիսկերի կառավարումը Որոշումների տրամաբանությամբ Վարկատուի խնդիրն է, քանի որ Որոշումներով Վարկատուն ազատ է վարկի տրամադրման գործընթացում (այդ թվում՝ տվյալ շահառուին տրամադրել վարկը, թե՝ ոչ, ինչպիսի տոկոսադրույք սահմանել և այլն).  Մյուս կողմից, համալիրները շահագործման հանձնելիս Պետության կողմից քննարկվող երաշխավորության տրամադրումը ևս 5 տարով շարունակելու դեպքում առկա է ռիսկ, որ անհրաժեշտ պահին գրավի առարկայի շուկայական իրացվելի արժեքը կարող է փոքր լինել երաշխավորության մեծությունից՝ առաջացնելով ծախսեր Պետության համար:  Վերոգրյալը հաշվի առնելով՝ Պետության կողմից նշված երաշխավորության տրամադրումը, նաև համալիրների շահագործումից հետո ևս 5 տարի շարունակելու մոտեցմամբ, համարում ենք Որոշումների տրամաբանությանը հակասող, իսկ դրանից բխող Պետության պայմանական պարտավորության ռիսկը՝ ոչ բավականաչափ կառավարելի, ուստի առաջարկում ենք Նախագիծը խմբագրել այնպես, որպեսզի քննարկվող երաշխավորությունը տարածվի միայն նախնական պայմանագրի ժամանակահատվածի (մինչև շենքային համալիրների կառուցման ավարտը) վրա: |  | **Չի ընդունվել:**  Գույքի ստացումից հետո Բնակարանի հետգնման երաշխավորության տարածումը նպատակահարմար է նրանով, որ գրավի առարկայի բռնագանձման գործընթացը Բանկի կողմից 5 տարի շարունակ չի կիրառվում:  Սույն կանոնակարգումը նվազեցնում է Բանկի կողմից գրավի առարկայի բռնագանձման և իրացման ռիսկերը: |
| 2. ՀՀ արդարդատության նախարարություն | 26.02.2021թ. | |
| N 01/27.2/4522-2021 | |
| 1. Նախագծի 1-ին կետի 2-րդ ենթակետով առաջարկվում է Հայաստանի Հանրապետության կառավարության 2020 թվականի հունիսի 4-ի N 885-Ն որոշման (այսուհետ՝ Որոշում) հավելվածի 20-րդ կետի 2-րդ ենթակետը լրացնել նոր «գ» պարբերությամբ:  Այս առումով նկատի ունենալով Որոշման հավելվածի 20-րդ կետի 2-րդ ենթակետի «ա» և «բ» պարբերություններով նախատեսված կարգավորումների բովանդակությունը՝ բովանդակային առումով առաջարկում ենք Նախագծի 1-ին կետի 2-րդ ենթակետով առաջարկվող կարգավորումը ամրագրել առանձին կետի տեսքով: Նույն դիտարկումը վերաբերելի է նաև Նախագծի 2-րդ կետի 2-րդ ենթակետով առաջարկվող կարգավորմանը: |  | **Ընդունվել է:**  Կատարվել է առաջարկվող լրացումը: |
| 2. Նախագծի 2-րդ կետի 3-րդ ենթակետով առաջարկվում է Հայաստանի Հանրապետության կառավարության 2020 թվականի դեկտեմբերի 30-ի N 2206-Ն որոշման (այսուհետ՝ Որոշում) հավելվածի 28-րդ կետի 10-րդ և 11-րդ ենթակետերում «20» թիվը փոխարինել «10» թվով: Միաժամանակ, Նախագծի 2-րդ կետի 4-րդ ենթակետով առաջարկվում է Որոշման հավելվածի 28-րդ կետի 11-րդ ենթակետը շարադրել նոր խմբագրությամբ:  Տվյալ պարագայում նկատի ունենալով այն հանգամանքը, որ Նախագծի 2-րդ կետի 4-րդ ենթակետով առաջարկվում է Որոշման հավելվածի 28-րդ կետի 11-րդ ենթակետն ամբողջությամբ շարադրել նոր խմբագրությամբ՝ Նախագծի 2-րդ կետի 3-րդ ենթակետում ամրագրված կարգավորումն անհրաժեշտ է վերանայել: |  | **Ընդունվել է:**  Կատարվել է առաջարկվող ճշտումը: |